kardosdrur/scandi-wiki huggingface dataset:
Meteotsunami

En meteotsunami (meteorologisk tsunami) er en lokal tsunami-lignende fænomen, dannet af meteorologiske processer og af ikke-seismologisk karakter.

En meteorologisk tsunami opstår, når lokale lavtryk eller gustfronter mest i forbindelse med tordenvejr bevæger sig mod kysten. Disse ændringer i lufttrykket forstærker havstrømmene og resulterer i occilerende vandstandsændringer. Vandet trækkes først ud og vender så tilbage som en kæmpebølge. Dette fænomen optræder mest om sommeren. Det skønnes at de største meteorologiske tsunamier kan blive op mod et par meter høje, selvom de forekommer meget sjældent. På friserøen Sild var der lokale meteotsunamier den 14. juni 1964 og den 18. juni 2002. Der berettes også om en pludselig optrædende bølge ved den jyske vestkyst i forbindelse med tordenvejr midt i Nordsøen den 21. juli 1998 . Faren ved meteorologiske tsunamier består i, at de (i modsætning til stormfloder) ikke kan forudsiges.

Denne type af meteorologisk dannede bølger er kendt i flere lande. I Tyskland kendes den under navnet Seebär (Søbjørne). I Catalonien kendes den som rissaga, i Italien som marrobbio, på Malta som milghuba og i Japan som Abiki.

Litteratur 
 Jürgen Newig: Sylter Seebären. I: Nordfriisk Instituut (Udg.): Nordfriesland. Nr. 183, 2014, sider 23-28.

Referencer

Eksterne henvisninger 
 DMI om meteorologisk dannede bølger

Vandbølger
Meteorologi
Oversvømmelser
Tsunamier
Bombekanonchalup Nr. 1-23

Bombekanonchalup Nr. 1-23 var en serie små kanonbåde, forsynet med en enkelt kraftig kanon, og beregnet til nærforsvar samt til angreb på søforter og andre befæstninger. De blev bygget i perioden 1831-46 og flere af dem gjorde tjeneste i de to slesvigske krige. Den store besætning skyldes, at der krævedes en del mandskab til at ro bådene frem, når sejlene ikke kunne benyttes.

Tekniske data

Generelt 

 Længde: 20,9 m
 Bredde: 4,6 m 
 Dybdegående: 1,3 m
 Bemanding: 64

Armering 
 Artilleri: 1 stk 60 pund bombekanon

Tjeneste 
Nr. 1, bygget 1831, udgået 1870, solgt 1871.
Nr. 2, bygget 1834, udgået 1870, solgt 1871.
Nr. 3, bygget 1837, udgået 1870, solgt 1871.
Nr. 4, bygget 1837, udgået 1870, solgt 1871.
Nr. 5, bygget 1837, udgået 1870, solgt 1871.
Nr. 6, bygget 1838, udgået 1870, solgt 1871.
Nr. 7, bygget 1838, udgået 1870, solgt 1871.
Nr. 8, bygget 1838, udgået 1870, solgt 1871.
Nr. 9, bygget 1838, udgået 1870, solgt 1871.
Nr. 10, bygget 1839, udgået 1870, solgt 1871.
Nr. 11, bygget 1839, udgået 1870, solgt 1871.
Nr. 12, bygget 1840, udgået 1870, solgt 1871.
Nr. 13, bygget 1840, udgået 1870, solgt 1871.
Nr. 14, bygget 1840, udgået 1870, solgt 1871.
Nr. 15, bygget 1842, udgået 1870, solgt 1871.
Nr. 16, bygget 1842, udgået 1870, solgt 1871.
Nr. 17, bygget 1843, udgået 1870, solgt 1871.
Nr. 18, bygget 1843, udgået 1870, solgt 1871.
Nr. 19, bygget 1843, sprængt ved Als 20. juni 1864.
Nr. 20, bygget 1844, udgået 1870, solgt 1871.
Nr. 21, bygget 1845, udgået 1870, ombygget til lastpram 1872.
Nr. 22, bygget 1845, udgået 1870, ombygget til lastpram 1871.
Nr. 23, bygget 1846, udgået 1870, ombygget til lastpram 1871.

Kanonbåde fra Danmark
Ringens broderskab

I J.R.R. Tolkiens trilogi om Ringenes Herre er ringens broderskab (på engelsk: Fellowship of the Ring) et broderskab, som har til opgave at bringe den onde fyrst Saurons ring til landet Mordor, hvor de skal destruere den i vulkanen Dommedagsbjerget. Broderskabet består af troldmanden Gandalf, dværgen Gimli, elveren Legolas, menneskene Aragorn og Boromir samt hobbitterne Merry, Pippin, Sam og Frodo. Sidstnævnte har til opgave at bære ringen, værne om den og destruere den i Dommedagsbjergets lava. Broderskabet fremgår også i Peter Jacksons filmatisering af Ringenes Herre, hvor personerne spilles af henholdsvis Ian McKellen (Gandalf, England), John Rhys-Davies (Gimli, Wales), Orlando Bloom (Legolas, England), Viggo Mortensen (Aragorn, USA/Danmark), Sean Bean (Boromir, England), Dominic Monaghan (Merry, Tyskland), Billy Boyd (Pippin, Skotland), Sean Astin (Sam, USA) og Elijah Wood (Frodo, USA).

Broderskabets  

Broderskabet bliver dannet hos elveren Elrond i Kløvedal, hvor det besluttes, at ringen skal destrueres. Derpå drager broderskabet af sted. Da de kommer ned i Morias miner kommer Pippin til at vælte et lig og en spand ned i en brønd, hvilket vækker Balroggen, en dæmon som førhen levede i jordens indre, men som blev vækket til live, da dværgene udgravede Morias miner. I forsøget på at standse balroggen, lykkes det Gandalf at få den til at falde ned i dybet under broen ved Khazad-dum. Det lykkes dog balroggen at trække Gandalf med sig ned, og han synes derpå død.

Senere sejler broderskabet af floden Anduin til søen Nen Hithoel. Her lander de ved kysten. På egen hånd drager både Boromir og Frodo ind i den nærliggende skov. Her forsøger Boromir at tage ringen fra Frodo, som derpå tager ringen på og bliver usynlig. Kort efter ankommer en masse Uruk-haier, som broderskabet kæmper imod. Det lykkes Uruk-Haien Ugluk at dræbe Boromir. Pippin og Merry leder Uruk-Haierne væk fra Frodo og Sam, og bliver således selv taget til fange. Midt i redeligheden fortsætter Frodo og Sam mod Dommedagsbjerget på egen hånd, og broderskabet er opløst. 

Ringenes Herre
Fiktion
Scare Yourself Alive

Scare Yourself Alive er det tredje livealbum fra D-A-D. Det indeholder også en dvd med optagelser af en koncert fra Roskilde Festivalen i 2005 og en koncert fra KB Hallen i København i 2005.

Spor 

D-A-D-album
Livealbum fra 2005
Tonkin-bugten

Tonkin-bugten (vietnamesisk: Vịnh Bắc Bộ; forenklet kinesisk: 北部湾; traditionelt kinesisk: 北部灣; pinyin: Běibù Wān) er en bugt der ligger mellem Kina og Vietnam. Bugten måler ca 480 x 240 km. Bugten er forholdsvis lavvandet, med vanddybder under 60 m. Beihai i Kina og Haiphong i Vietnam er de største havne i bugten. Den nordvestlige del af bugten ud for havnebyerne Haiphong og Ha Long kaldes Ha Long-bugten. Her findes et eventyragtigt område med hundredvis af små og større kalkstensøer, der er fredet som en del af Verdens kulturarv under tilsyn af UNESCO.

Tonkin betyder "Den østlige hovedstad," efter Hanoi, Vietnams hovedstad. Bugten har givet navn til Tonkin-episoden, navnet på episoder den 2. og 4. august 1964, der medførte at den amerikanske kongres skrev Tonkin-resolutionen. Resolutionen resulterede i USA´s reelle indtræden i Vietnamkrigen.

Vietnams geografi
Vietnamkrigen
Amerikanske krige
USA's historie
Spejderne

Spejderne er en dansk børne- og ungdomsbevægelse, der organiserer alle danske spejdere på tværs af  de fem internationalt anerkendte danske spejderkorps.

Organistionen opstod ud fra arbejdet, der foregik omkring Spejdernes lejr 2012, og arbejder for at skabe tværkorpslige aktiviteter. Det er de fem internationalt anerkendte danske spejderkorps, KFUM-Spejderne, Det Danske Spejderkorps, De grønne pigespejdere, Danske Baptisters Spejderkorps og Dansk Spejderkorps Sydslesvig, der står bag organisationen.

Se også 
 Spejderbevægelsen
 Fællesrådet for Danmarks Drengespejdere

Eksterne henvisninger 
 Officiel hjemmeside

Fodnoter
Nu lukker sig mit øje

"Nu lukker sig mit øje" er en tysk folkemelodi. Den fik dansk tekst af P. Foersom i 1813. Den findes i Den Danske Salmebog som nummer 789.

Tekst
Nu lukker sig mit øje, 
Gud Fader i det høje, 
i varetægt mig tag! 
Fra synd og sorg og fare 
din engel mig bevare, 
som ledet har min fod i dag!

Eksterne henvisninger 
 

Salmer i Den Danske Salmebog
World Series of Poker

World Series of Poker er den mest prestigefyldte samling af pokerturneringer i verden. Det afholdes hvert år I Las Vegas og varer lidt over en måned. Et armbånd gives til vinderen af hver af de lidt over 50 turneringer, der inkluderer alle de større varianter af poker. Serien kulminerer med no-limit hold'em "Hovedbegivenheden", som de senere år har tiltrukket tusindvis af spillere og med en førstepræmie på flere millioner dollar.

Hovedbegivenheden 
Nedenfor er tidligere vindere listet sammen med kort information om årets begivenhed. For yderligere information, se WSOP-artiklen om det specifikke år. 

Fire spillere har vundet hovedturneringen flere gange: Johnny Moss (1970, 1971 og 1974), Doyle Brunson (1976 og 1977), Stu Ungar (1980, 1981 og 1997) og Johnny Chan (1987 og 1988.)

* Tildelt efter afstemning

Årets spiller 
Siden 2004, er den spiller der har fået flest point gennem årets World Series blevet udnævnt til Årets spiller. Kun åbne begivenheder hvor alle spillere kan deltage tæller i denne opgørelse.

Eksterne henvisninger 

 Officiel hjemmeside for WSOP

Poker
Vestvågøy

Vestvågøy er en økommune i Lofoten i Nordland fylke i Norge. 

Befolkningen er hovedsagelig koncentreret  rundt om Buksnesfjorden, det vil sige omkring kommunecenteret Leknes og «tvillingebyen» Gravdal hvor man fidner Lofoten Sygehus, samt videre ud mod Ballstad. Den ca. 10 km lange strækning langs Buksnesfjordens vestside Leknes-Gravdal-Ballstad, har lidt over 5.000 indbyggere. 

I Leknes er solen over horisonten (midnatssol) fra 26. maj til 17. juli, og om vinteren er solen under horisonten fra 9. december til 4. januar. 

Utakleiv, Eggum, Vestresand og Kvalnes er yndede steder at betragte midnatssolen.

Historie
På Borg ligger det største hus (80 meter) der er fundet fra vikingetiden. Lofotr Vikingmuseum består af en rekonstruktion i fuld størrelse samt en udstilling med mange genstande fra udgravningerne. 

Vestvågøy kommune blev dannet 1. januar 1963 da kommunerne Borge, Buksnes, Hol og Valberg blev slået sammen til en ny storkommune. Den nyetablerede kommune havde da 12.288 indbyggere.

Hvaler fra hvalfangst blev tatt i land i det 20de århundre.

Geografi
Øens centrale dele er flade og domineres af landbrug.

Vestvågøy er som Lofoten i øvrigt et yndet turistmål med høje fjelde, på sydsiden charmerende fiskelejer  som Ballstad og Stamsund, og på øens vestside hvide sandstrande som  Hauklandsstranden, Viksanden, Unstad, Utakleiv og Eggum. På Eggum findes Eggum naturreservat.

Administration
Leknes, som for øvrig fik bystatus i 2002, er kommunecenter for Vestvågøy, som er Lofotens mest folkerige kommune med sine 10.745 indbyggere.  Leknes ligger geografisk midt i Lofoten, ca, 68 km vest for Svolvær og ca 65 km øst for Å. Leknes er et handelscentrum og et kommunikationsknudepunkt for Lofoten.

Transport
Stamsund har daglige anløb af Hurtigruten. 

Leknes Lufthavn er en kortbaneflyveplads med 7 daglige afgange mellem Leknes og Bodø i hver retning, og enkelte afgange til Svolvær. Leknes er udgangspunkt for bussruter til resten af Lofoten. Leknes Havn er en af Norges vigtigste og mest besøgte havne for krydstogtsskibe med ca 70 anløb om året.

I populærkultur
Tv-serien Nak & Æd er delvist filmet i Mortsund.

Eksterne henvisninger 

 Kultur i Vestvågøy på kort fra Kulturnett.no

Kommuner i Nordland
Øer i Lofoten
Kalligrafi

Kalligrafi (gr. καλλος kallos "skønhed" & γραφος graphos "skrive") er skønskrift, kunsten at skrive smukt.

Østasiatisk kalligrafi 
I kinesisk og japansk kunst har kalligrafi haft en stærk position i to tusind år.
Kinesere har udført kalligrafi, efter at bløde pensler blev indført under Han-dynastiet.
I Østen betyder kalligrafi sædvanligvis penselskrift, selv om der også er tale om "kalligrafi med pen".
Kalligrafi var i det gamle Kina en af "de fire kunstarter" og den har stadig meget høj status.

Europæisk kalligrafi 
I vesten anvendtes fra romertiden et bredkantet skriveredskab fx en bredskåret pen, og den har været medvirkende til at udforme skriften til opfindelsen af bogtrykkerkunsten i 1400-tallet.
I renæssancen var litera antica (antikvaskrift) en håndskrevet bogstavform, der blev udgangspunkt for skriften i bogtryk.
Den anvendes stadig i bøger og løbende tekst. 
I 1906 bidrog Edward Johnston til en renæssance for vestlig kalligrafi, bl.a. med sin bog Writing, Illuminating and Lettering.
I dag er kalligrafi både en selvstændig kunstart, en vigtig øvelse for skrifttegnere og et håndværk i sig selv.

Arabisk kalligrafi 
På grund af forbuddet mod billeder i islam, har muslimer kompenseret ved at udføre meget dekorative korancitater, og kalligrafien har en lang tradition.

At kunne læse og skrive har en helt central betydning i islam, da Koranen er dikteret til Muhammed: ”Læs! I din herres navn, han som skabte, skabte mennesket [...]. Læs! for din herre er den ædleste, han, der lærte ved hjælp af pennen, lærte mennesket, hvad det ikke vidste.” Disse vers i sura 96 regnes for de første i Muhammeds åbenbaring og giver skriften dens helt særlige status i islam som det middel, Gud benyttede til sit budskab. Også andre steder i Koranen indtager pennen en særstilling – sura 68 kaldes ligefrem Pennen og indledes med besværgelsen: ”Nûn [bogstavet n].Ved pennen, og ved dét, den skriver!” Dele af Muhammeds forkyndelse blev antagelig nedskrevet allerede i hans levetid, men først samlet og redigeret til det, vi kender som Koranen efter hans død. Skriften var først hukommelsesstøtte og blev siden bærer af en kanoniseret tekst. 

Den arabiske kalligrafi har sit udspring i ønsket om at give Guds ord den skønnest mulige jordiske form; og kalligrafien har udviklet sig til sammen med arkitekturen at være den mest betydningsfulde kunstart i islams verden. 

Kalligrafi findes først i koranhåndskrifter og på religiøse bygningsværker (Guds navn, Muhammeds og de fire første kaliffers navne, korancitater) og dernæst i andre håndskrifter som udsmykning af især titelblade og kapiteloverskrifter, efterhånden også til at give poetiske tekster visuel udtrykskraft. I moderne tid dyrkes kalligrafi også af sufier som meditativ disciplin og af kunstmalere som afsæt for abstraktioner. .

Kilder 

Bogvæsen og boghåndværk
Kunstens teknikker
Luke Sellars

Luke Sellars (født 21. maj 1981) er en ishockeyspiller fra Canada. Han spiller som back og spillede i sæson 2006/07 i danske Rødovre Mighty Bulls. Han fik en del udvisninger og kom i håndgemæng med spillere fra modstanderholdet. I 19 grundspilskampe fik han samlet 209 udvisningsminuter, bedre gik det i slutspillet hvor han han holdt sit udvisningsgennemsnit nede på 0,67 pr. kamp. Han scorede 8 mål og lavede 13 assists i de 25 kampe han spillede i Danmark. Han vil blandt Rødovre-fans huskes for sit debut-mål mod EfB Ishockey. Ved blå linje får han pucken, og lukker øjnene da han skyder hvorefter den sidder klokkerent i krydset. Han er dog allerede fortid i Rødovre Mighty Bulls

Ishockeyspillere fra Canada
Tidligere superisliga-spillere fra Rødovre Mighty Bulls
Alexander Sundberg

Alexander Sundberg (født 19. januar 1981) er en dansk ishockeyspiller der blandt andet spillede for Rødovre Mighty Bulls i Superisligaen.

Alexander Sundberg er kendt som en teknisk stærk spiller, og han har deltaget ved VM for Danmark 4 gange. 

Han startede karrieren i IC Gentofte, men kom via Rungsted, videre til Malmö hvor han fik 9 kampe i den bedste svenske række, Elitserien. Sæsonen efter var han dog hjemme i Rungsted, hvor han her var med til at vinde det danske mesterskab i 2002. Han fik endnu et svensk eventyr da han spillede for Troja Ljungby i Allsvenskan, hvor han blev trænet af  Olaf Eller. Men også dette eventyr endte hurtigt, da han året efter var tilbage i Danmark i Odense. Her spillede han i 2 sæsoner inden han sommeren 2005 skiftede til Rødovre. I sæsonen 2006-07 havde han visse uoverensstemmelser med træner Karsten Arvidsen, hvilket blandt andet resulterede i en kortvarig degradering til andetholdet, sammen med holdkammeraterne Simon Nielsen og Kasper Pedersen. Efter Arvidsens afgang kort før afslutningen på grundspillet var vejen dog banet for Sundbergs forbliven i Rødovre og han forlængede sin kontrakt med endnu et år.

Alexander Sundberg var med til at vinde B-VM for Danmark.

Sundberg spillede i alt fire sæsoner i Rødovre, før han efter en turbulent sommer i klubben, der var i fare for ikke at deltage i Superisligaen den følgende sæson, valgte at skifte til lokalrivalerne fra Hvidovre Ligahockey. Han blev udnævnt til kaptajn for holdet i sin første sæson, og deltog i slutningen af sæsonen også ved VM i ishockey 2010. Sundbergs følgende sæson, der også blev spillet i Hvidovre, var særdeles skadespræget, og han valgte da også efter sæsonen at afslutte sin hockeykarriere for i stedet at arbejde som arkitekt.

Eksterne henvisninger 
 Statistik fra www.eurohockey.net
 Statistik Eliteprospects.com

Ishockeyspillere fra Danmark
Superisliga-spillere fra Odense Bulldogs
Superisliga-spillere fra Nordsjælland Cobras
Superisliga-spillere fra Rødovre Mighty Bulls
Personer fra Gentofte
Thomas Jensen

Flere personer har eller har haft navnet Thomas Jensen:

 Thomas Jensen (dirigent) – berømt dirigent, grundlægger af Århus Byorkester (1898-1963)
 Thomas Jensen (fløjtenist) – solofløjtenist i Sønderjyllands Symfoniorkester og docent ved Det Jyske Musikkonservatorium, født 1949
 Thomas Jensen (fodboldspiller) – fodboldspiller, født 1974
 Thomas Jensen (politiker) – medlem af Folketinget for Socialdemokraterne, født 1970
 Thomas Skriver Jensen – medlem af Folketinget for Socialdemokraterne, født 1996

Se også 
 Anders Thomas Jensen – manuskriptforfatter og filminstruktør
Giro d'Italia 2007

Den 90. udgave af cykelløbet Giro d'Italia blev arrangeret i tidsrummet 12. maj – 3. juni 2007. Løbet var i alt 3442 kilometer, og gik også igennem Frankrig og Østrig.

For 11. år i træk blev det en italiensk sejer; Danilo Di Luca vandt sammenlagt foran Andy Schleck. Alessandro Petacchi fik fem etapesejre, Danilo Di Luca og Stefano Garzelli to hver.

22 hold stod ved start; alle ProTour-holdene med undtagelse af Unibet.com. Brian Vandborg (Discovery Channel), Michael Rasmussen (Rabobank), Matti Breschel (CSC) og Michael Blaudzun (CSC), var Danmarks repræsentanter i løbet.

Etaperne 
</div>

Trøjerne dag for dag

Sammenlagt

Pointkonkurrencen

Bjergkonkurrencen

Ungdomskonkurrencen

Holdkonkurrencen 
Den traditionelle holdkonkurrence, er hvor tiderne til holdenes tre bedste ryttere på hver etape bliver lagt sammen, for at kåre en vinder.

Super-holdkonkurrencen

Feltet

Eksterne henvisninger 

 Officielle hjemmeside 
 Oversigt over etaperne på Google Earth

2007
UCI ProTour 2007
Cykelløb i 2007
Thomas Jensen (dirigent)

Thomas Johannes Jensen (født 25. oktober 1898 i København, død 13. november 1963 på Frederiksberg) var en dansk dirigent og cellist.

Han blev født i København og kom til at præge det århusianske musikliv. Han blev uddannet som cellist på Det Kgl. Danske Musikkonservatorium, men fik hurtigt en karriere som dirigent. I en årrække spillede han cello i Tivolis Symfoniorkester, som han ledede i årene 1936-1947 som sideordnet kapelmester med Svend Chr. Felumb. Han var senere en kær gæstedirigent.

Betydning for Århus 
Thomas Jensen kom til Århus i 1927 som orkesterleder på Århus Teater. I 1935 var han med til at stifte Århus Byorkester med musikere fra teatret. Thomas Jensen var orkestrets chefdirigent.

Thomas Jensen virkede som chefdirigent indtil 1957, hvor en strid om en ny koncertsal fik ham til at tage til København. Thomas Jensen var stærkt utilfreds med akustikken i det nybyggede Scala, der var udset til at være Århus Byorkesters nye hjemsted, og valgte Radiosymfoniorkestret.

Da Århus i 1982 fik sit eget Musikhus, fik det passende nok adresse på Thomas Jensens Allé. Samme år skiftede orkesteret navn til Århus Symfoniorkester.

Thomas Jensen var også med til at danne Den Jyske Opera i 1947.

Forbindelsen til Carl Nielsen 
Thomas Jensen, Erik Tuxen og Launy Grøndahl var fortalere for Carl Nielsens musik. På konservatoriet havde Thomas Jensen haft Carl Nielsen i musikteori (harmonilære). Han spillede som cellist de fleste af Carl Nielsens symfonier med komponisten som dirigent. Ifølge Carl Nielsens døtre var Thomas Jensen den dirigent, der kom tættest på Carl Nielsens egne opførelser.

Han blev Ridder af Dannebrog 1943 og modtog Ingenio et arti 1952.

Han er begravet på Solbjerg Parkkirkegård.

Kilder 
 Gyldendals Leksikon 1-3 (2002)
 Illustreret Musikleksikon (ved. Poul Hamburger, 1940)
 Dirigenten og musikhuset , artikel fra JP Århus, den 30. december 2004, offentliggjort på www.aarhus.dk
 Aarhus Teater – om huset 

Dirigenter fra Danmark
Cellister fra Danmark
Personer fra København
Modtagere af Ingenio et arti
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Zarah Leander

Zarah Leander (født 15. marts 1907 i Karlstad, død 23. juni 1981) var en svensk skuespiller og sanger.

Biografi 
Hun var født Sara Stina Hedberg, men blev i 1927 gift med skuespilleren Nils Leander. De fik to børn, Boel i 1927 og Göran i 1929, og blev skilt i 1931.

I sit andet ægteskab var hun gift med Vidar Forsell, søn af operasanger og operachef John Forsell. Vidar Forsell adopterede hendes børn, der hedder Forsell til efternavn. Ægteskabet blev opløst omkring 1945, og hun blev i 1956 gift med kapelmester Arne Hülphers. Han var nogle år tidligere begyndt at arbejde som hendes akkompagnatør ved grammofonindspilninger og koncerter.

Karriere 
Efter debut på en turne med Ernst Rolf fra oktober 1929 kom hun til Stockholm og slog igennem i en revy. Det førte til hendes første grammofonplade i februar 1930 ("Ingenting att bjuda främmande på" / "Jag vet inte varför jag gör det"). Gösta Ekman tog hende med i Den glade enke 1931 på Konserthuset. Hun gæstede også Dagmarteatret 1932 som Hanna Glawari. Karl Gerhard havde bearbejdet teksten, og 1932–1936 kom hun med i hans revyer, den sidste: nytårsrevyen 1936: Köpmännen i Nordens Venedig, hvor hun bl.a. til C.A. Bixios melodi sang "Jag vill ha en gondol uti Nordens Venedig". Under et gæstespil med denne revy i København blev hun kontaktet af Max Hansen.
Hun fik succes med en operetterolle i Wien i 1936 (Axel an der Himmelstür (Musik: Ralph Benatzky) på Theater an der Wien sammen med bl.a. Max Hansen), og det blev begyndelsen til en række tysksprogede pladeindspilninger. Derefter fik hun en lukrativ kontrakt med det nazistiske filmselskab UFA, der 1937–1943 gav hende hovedrollen i ti film. Hun havde allerede lavet sin første film på tysk i Østrig, Premiere (premiere i februar/marts 1937)

Hun blev Nazi-Tysklands mest populære kunstner, men fik et anstrengt forhold til propagandaminister Joseph Goebbels.

Uenighed med filmselskabet om honoraret bevirkede, at Zarah Leander i 1943 flyttede tilbage til Sverige. Modstanden mod hende gjorde, at hun efter krigen levede tilbagetrukket på sin herregård uden for Norrköping.

Først fra 1950'erne begyndte hun igen at optræde, og da oplevede hun stor succes i Vesttyskland, hvor krigsgenerationen ikke havde glemt hende.

Eksterne henvisninger 
 

 

Skuespillere fra Sverige
Personer fra Karlstad
Gabriels horn

Gabriels horn (eller Torricellis trumpet) er en matematisk figur med et endeligt rumfang, men uendeligt overfladeareal. Den blev opfundet af Evangelista Torricelli. Navnet referer til Ærkeenglen Gabriel, der efter sigende skulle blæse i hornet ved Dommedag, hvorved det guddommelige forbindes med det uendelige.

Matematisk 

Gabriels horn er den figur der fremkommer, når man drejer grafen for  for  360 grader omkring x-aksen. Ved brug af infinitesimalregning kan rumfanget og overfladearealet beregnes:

 

a kan være et hvilket som helst tal . For a gående mod uendelig vil rumfanget nærme sig , mens overfladearealet går mod uendelig:

Overfladearealet vil ved store værdier af a blive uendelig stor:

Rumgeometri
Infinitesimalregning
Matematiske paradokser